laion/Wikipedia-Exotic huggingface dataset:
שמחה אבן-חן

שמחה אבן-חן (נולדה ב-6 במאי 1958) היא אמנית קרמיקה ופסלת ישראלית. בנוסף, אבן-חן מכהנת כמדענית במחלקה לביוכימיה באוניברסיטה העברית. על יצירתה הקרמית זכתה אבן-חן במבחר פרסים בינלאומיים שונים והחל משנת 2011 היא משמשת כחברה באקדמיה הבינלאומית לקרמיקה (IAC). בשנת 1981 החלה אבן-חן בלימודי תואר שני במיקרוביולוגיה במסגרת אוניברסיטת תל אביב. נושא התזה שלה היה השפעה של תרופות אנטי-סרטניות על התפרצות חמצונית במקרופאגים. את התואר השלישי סיימה בשנת 1990. נושא עבודת הדוקטורט שלה היה התמיינות והבשלה של מונוציטים מאדם בתרבית בהשפעה של חומרים ממריצי גידולים סרטניים (Tumor Promoters) המפעילים פרוטאין קינאז C. כיום, מחקרה של אבן-חן עוסק הובלה של תרופות ב-nanocarriers (ליפוזומים או מיצלות). בשנת 1994 החלה אבן-חן לימודי קדרות בעיר מגוריה, רחובות. יצירותיה המוקדמות כללו מגוון של כלים העשויים באובניים. חלק מרכזי ביצירתה הוקדש ליצירת גלזורות שונות. כלים אלו זכו להצלחה והוצגו במגוון תערוכות קבוצתיות כגון הביאנלה לקרמיקה ישראלית (2000) במוזיאון ארץ ישראל. בסוף שנות התשעים של המאה ה-20, החלה ליצור עבודות בעלות אופי פיסולי יותר, המבוססים על טכניקת הרקו (Raku)(אנ'). יצירותיה מדגישות אלמנטים של תנועה, שיווי משקל ומסה, ולעיתים מעוררות אשליה בנוגע לתלת-הממדיות שלהן. אבן-חן נוהגת לעטר את יצירותיה באמצעות עישון בזמן השרפה - תהליך הצובע חלקים מהן על פי דגמים גאומטריים, השאובים לעיתים מן העולם המדעי. אבן-חן פיתחה גרסה אישית לרקו, המכונה "רקו עירום". טכניקה זו מחוללת עיצוב גאומטרי של כלים באופן המבוסס במידה רבה על אקראיות. בשנת 2014 הציגה תערוכת יחיד בשם "איזון בתנועה" בבית בנימיני בתל אביב-יפו. 1978–1981 - תואר ראשון במיקרוביולוגיה, אוניברסיטת בר-אילן, רמת גן 1981–1985 - תואר שני במיקרוביולוגיה של גוף האדם, בית הספר לרפואה, אוניברסיטת תל אביב, תל אביב 1985–1990 - דוקטורט במיקרוביולוגיה של גוף האדם, בית הספר לרפואה, אוניברסיטת תל אביב, תל אביב 1994–1996 - פוסט דוקטורט, המחלקה לביוכימיה, האוניברסיטה העברית, ירושלים 1994–1996 - קרמיקה, קרן רחובות לתרבות, רחובות. 2006 - פרס שני, התחרות הבינלאומית ה-26 לקרמיקה, לאקור (L'Alcora), ספרד 2007 - ציון לשבח, הביאנלה העולמית הרביעית לקרמיקה, קוריאה 2008 - פרס גולד קוסט לקרמיקה, הגלריה לאמנות של גולד קוסט, אוסטרליה 2009 - ציון לשבח, הביאנלה החמישית לקרמיקה, אל ונדרל (El Vendrell), טרגונה, ספרד 2009 - פרס ראשון, התחרות לעיצוב ולביטויים חדשים בקרמיקה, לה רבלה, קורדובה, ספרד 2010 - פרס רכישה, התערוכה הבינלאומית ה-11 לקרמיקה, גלריה אובלני, פירן, סלובניה 2011 - פרס ראשון, התערוכה הבינלאומית ה-12 לקרמיקה, גלריה אובלני, פירן, סלובניה 2011 - פרס שני, הביאנלה השישית לקרמיקה, אל ונדרל (El Vendrell), טרגונה, ספרד 2011 - פרס ראשון, פרס לקרמיקה בינלאומית, ג'יננדזן (Jingdezhen), סין 2012 - פרס ראשון, הביאנלה הבינלאומית הרביעית לקרמיקה, מרטקסי (Marratxí), ספרד. אתר האינטרנט הרשמי של שמחה אבן-חן אתר הבית של שמחה אבן-חן שמחה אבן-חן, באתר מרכז המידע לאמנות ישראלית, מוזיאון ישראל שמחה אבן-חן באתר אגודת אמני קרמיקה בישראל שמחה אבן-חן באתר האקדמיה הבינלאומית לקרמיקה (באנגלית)
פיקניק בשולי הדרך

פיקניק בשולי הדרך (ברוסית: Пикник на обочине) הוא רומן מדע בדיוני שנכתב על ידי ארקדי ובוריס סטרוגצקי ופורסם בשנת 1972 בברית המועצות. נכון לשנת 1998 הספר יצא לאור ב-20 מדינות ונחשב לאחת היצירות החשובות ביותר של האחים סטרוגאצקי. הספר מבוסס על הרעיון של ביקור חייזרים בכדור הארץ, הביקור הותיר אחריו שישה "אזורים" שבהם מתרחשות תופעות טבע לא מוכרות לאנושות שחלקן מסוכנות לאדם, כגון אזורים בהם הכבידה גדולה בהרבה מהכבידה הרגילה של כדור הארץ או "גז קולואידי" שמסוגל לחדור דרך מתכת ולהמיס עצמות. בתוך האזורים גם חפצים עם תכונות "על-טבעיות", כגון צמידים המשפרים את הבריאות או מקורות אנרגיה אינסופיים. שטח האזור הוא קבוע ואף אנומליה לא יוצאת ממנו. הממשל סגר את האזור ולא מאשר כניסה של אזרחים אליו עקב הסיכון הרב. עם זאת, מסביב לאזורים הללו מתפתחת קהילה של "סטאלקרים" שהם אנשים החודרים באופן לא חוקי לאזור ומסכנים את חייהם בשביל להוציא החוצה חפצים בעלי תכונות "על-טבעיות" בשביל רווח. סטאלקרים מכירים היטב את האזור ובעלי אינסטינקטים ותגובות מעולות, אך חלקם הגדול בכל זאת נהרג או נפצע קשה באזור. על אף שלא נמצאו קרינה מסוכנת או כימיקלים רעילים באזור, ילדים של סטאלקרים נולדים לרוב עם מוטציות קשות. פרק זה לוקה בחסר. אנא תרמו לוויקיפדיה והשלימו אותו. הרומן עוקב אחר גיבור הסיפור רדריק "רד" שוהארט במשך-8 שנים, מגיל 23 עד גיל 31, שאת רוב הזמן הוא יושב בכלא על היותו סטאלקר. פעילותו מתרכזת באחד האזורים במדינה בדיונית חסרת שם דוברת אנגלית, ליד עיר "הרמונט" שהאזור הפך לחלקה ורוב האוכלוסייה שלה פונה. הספר היה מועמד לפרס "John W. Campbell" כרומן המדע הבדיוני הטוב ביותר לשנת 1978, וזכה במקום שני. בשנת 1979 הקונגרס הסקנדינבי לספרות מדע בדיוני העניקה לתרגום השוודי את פרס ז'ול ורן לרומן הטוב ביותר שפורסם בשוודיה באותה שנה. בשנת 1981 בפסטיבל השישי לספרות מדע בדיוני בעיר מץ הוענק לספר פרס "הספר הזר הטוב ביותר". זהו הספר הראשון של האחים סטרוגצקי שתורגם לעברית, בשנת 1999 בהוצאת זמורה ביתן. בשנת 2003 קבוצת התיאטרון הפינית Circus Maximus הפיקה מחזה המבוסס על הרומן בשם סטאלקר. משחקי המחשב S.T.A.L.K.E.R ו Metro 2033 (שניהם פותחו על ידי אולפני פיתוח באוקראינה). הראשון שואב השראה ואלמנטים מהספר ובשני יש סצנה שבה דמות מוצאת את הספר בספרייה הרוסה. הסרט סטאלקר שייצא בשנת 1979 בבימויו אנדריי טרקובסקי מבוסס באופן רופף על הספר, וכן התסריט נכתב על ידי האחים סטרוגצקי. Roadside Picnic, טקסט מלא באנגלית, בארכיון האינטרנט. Roadside Picnic, טקסט מקביל באנגלית וברוסית Download Roadside Picnic הטקסט ברוסית בקובץ אחד מהאתר הרשמי של האחים סטרוגצקי http://www.rusf.ru/abs/encycly/abs_chup.htm Roadside Picnic | Science Fiction & Fantasy Books | WWEnd. Worldswithoutend.com. Retrieved on 2011-03-17. Sci-fi writers brothers Strugatsky: Awards. Rusf.ru (1977-09-11). Retrieved on 2011-03-17.
אפטא

אפטא (מיידיש: אַפּטאַ; בפולנית: Opatów, "אופטוב") היא עיירה בפולין בפרובינציית שוויינטוקז'יסקיה. היא בירתו של מחוז אופטוב. אוכלוסייתה מונה 6,658 אנשים (סוף 2010). אפטא נמצאת בין הגבעות של פולין קטן כשנהר אופטובקה (Opatówka) מחלק את העיר לשני חלקים. אתר התיירות המרכזי בה הוא הכנסייה על שם מרטין הקדוש (Kolegiata św. Marcina w Opatowie), מנזר מן המאה ה-15, שער העיר מן המאה ה-16 ועוד כמה בניינים ראויים לציון. ערך מורחב – יהדות אפטא אפטא נוסדה על גדות נהר הוויסלה באזור בו יש יערות ואגמים. כשנזכרה לראשונה ב-1189 היא הייתה מקום מושבם של שליט המבצר האזורי ושל הבישוף הקתולי. ב־1237 היא קיבלה זכויות שהסדירו את מעמדם של התושבים וב-1361 היא קיבלה מעמד של עיר בעל זכויות נרחבות. במשך כמה מאות שנים, עד חלוקת פולין הייתה אפטא מרכז אזורי חשוב ובה ישב הסיימיק של מחוז סנדומייז' (Województwo sandomierskie). בזמן הפלישה של הטטרים ב-1502 העיר נחרבה. ב-1514 היא הועברה לרשותו של האציל קשישטוף שידלוביצקי (Krzysztof Szydłowiecki) ששיקם את העיר, הקיף אותה בחומה, בנה מבצר ומטה עבור הממשלה המקומית ושיפר את אספקת המים לתושבים. אחרי מותו של שידלוביצקי הייתה העיר שייכת לכמה משפחות אצולה: משפחת טרנובסקי, משפחת אוסטרוגסקי, משפחת לובומירסקי, משפחת פוטוצקי ומשפחת קרסקי. היא נשארה בידיים פרטיות עד 1864. במאה ה-18 נעשתה אפטא לביתם של כמה יוונים שנמלטו לפולין ממולדתם שנכבשה על ידי הטורקים. הם הורשו לפתוח כנסיות יווניות אורתודוקסיות. ב-1778 נוסדה קהילה על שם ניקולס הקדוש שעברה ב-1837 לראדום. בתקופת מרד ינואר ב-1863 התחוללו באפטא שני קרבות בין הרוסים והצבא של הגנרל יוזף האוקה-בוסק (Józef Hauke-Bosak). הפולנים כבשו את העיר ב-25 בנובמבר 1863 ונסוגו עם נשק שלקחו ותחמושת. ב-21 בפברואר 1864 התחולל במקום קרב נוסף. הייתה זאת אחת ההתנגשויות הגדולות ביותר במרד שהסתיימה בתבוסת הפולנים. בזמן מלחמת העולם השנייה הייתה אפטא מרכז גדול של פעילות מחתרתית. בלילה בין ה-12 ל-13 במרץ 1943 תקפה יחידה של המחתרת הפולנית יחד עם חיילים מהארמייה קריובה את בית הסוהר המקומי ושחררה 82 אסירים. לפני מלחמת העולם השנייה היו באפטא כ-5,000 יהודים. גרשון דוד הונדרט, "ביטחון ותלות - יהודי עיר "פרטית" אחת בממלכת פולין", תל אביב: אוניברסיטת תל אביב, תשמ"ד. Gershon David Hundert, The Jews in a Polish private town : the case of Opatów in the eighteenth century. Baltimore, Johns Hopkins University Press, 1992. מדיה וקבצים בנושא אפטא בוויקישיתוף אתר האינטרנט הרשמי של אפטא אופטוב (Opatów), באנציקלופדיה של הגטאות, באתר יד ושם אפטה (מחוז שוויינקוטז'יסקיה, פולין), דף שער בספרייה הלאומית Official town website Saint Martin's Church in Opatów Map, via mapa.szukacz.pl jewishgen.org הונדרט, עמ' 6.
שישי עם טל ברמן

שישי עם טל ברמן הייתה תוכנית הבידור והאירוח המרכזית של הטלוויזיה הישראלית בשנת 2012. התוכנית שודרה בכל שישי אחרי היומן. מנחה התוכנית הוא טל ברמן. במסגרת תוכניתו, מארח ברמן את אנשים מתחום הבידור, האקטואליה, הפוליטיקה והמוזיקה. במהלך התוכנית מוצגות פינות אישיות הנשענות בין היתר על תוכן וירטואלי ברשת וכן מחוות לאמנים ויוצרים שעיצבו את חיי התרבות בישראל. בנוסף, בין הפינות הקבועות: פינה סאטירית המופקת באמצעות סרטון ויראלי שמתייחס בכל פעם לפרשייה אקטואלית שהייתה בכותרות באותו השבוע. פינה נוספת היא פינת סיכום שבועית המתכתבת עם עולם הרשת. לאחר עלייתה זכתה התוכנית לביקורות שליליות. ברשות השידור ניסו לנצל תקופה בה בערבי שישי, בערוצים המסחריים משודרות תוכניות בידור, שרובן מורכבות משידורים חוזרים. במצב זה, הכוונה היא להעלות תוכנית בידור ואירוח חדשה ולהוות אלטרנטיבה לתכני הערוצים המסחריים. בכך, החזיר הערוץ הראשון את "מסורת" תוכניות הבידור בערבי שישי (כמו "סיבה למסיבה", שהגישה רבקה מיכאלי ו"ממני", של מני פאר). דף הפייסבוק של התוכנית ערן בר-און, ערוץ 1: טל ברמן יגיש תוכנית אירוח בשישי, באתר ynet, 4 ביוני 2012 אורי שאלתיאל, שיחות סלון: תוכנית האירוח של טל ברמן מביכה, באתר nrg‏, 17 ביוני 2012 אורי ערן, עכבר העיר אונליין, שישי עם טל ברמן: תשדיר בחירות של שעה, באתר הארץ, 15 ביוני 2012 ירמי עמיר, אם טל ברמן נופל בשישי בלילה אפילו אלוהים לא יכול להציל אותו, באתר מגפון, 17 ביוני 2012
קרי

האם התכוונתם ל... קרי לילה – הפרשת זרע לא רצונית בשינה קרי וכתיב – ההבדלים בין מסורת הכתיב של התנ"ך לבין מסורת הקריאה שלו קרי (שבט) – עם אינדיאני בצפון אמריקה, מהאומות הראשונות קרי (שפה) – שפה קנדית ילידית כתב קרי – כתב הברות המשמש לכתיבת שפות ילידיות בקנדה, בהן שפת קרי קרי (מחוז) – מחוז בדרום-מערב אירלנד קרי (קרוליינה הצפונית) – עיר במדינת קרוליינה הצפונית בארצות הברית קרי-קרי – תת-מין ממשפחת עז הבר קרי (קומיקס) (אנ') – גזע חייזרי בדיוני המופיעים בחוברות הקומיקס ביקום מארוול קומיקס. אישים אדי קרי – כדורסלן אמריקאי ג'ים קרי – שחקן קולנוע קנדי-אמריקאי ג'ון קרי – פוליטיקאי אמריקאי, מזכיר המדינה של ארצות הברית דל קרי – כדורסלן אמריקאי סטפן קרי – כדורסלן אמריקאי פרנץ בורגיה קרי – כומר ישועי, אסטרונום, פיזיקאי והיסטוריון הונגרי, שפעל בעיקר בשטח סלובקיה של ימינו קארי קירי
שחייה באולימפיאדת אתונה (1906)

אולימפיאדת אתונה (1906) נערכה בפעם השנייה באתונה, יוון. תחרויות השחייה נערכו בין 24 באפריל 1906 ל-25 באפריל 1906. משחה השליחים נערך ב-28 באפריל 1906 לאחר מספר דחיות בשל מזג האוויר הסוער בים. בסך הכול נערכו 4 משחים לגברים במשחקים אלו, בהשתתפות 43 משתתפים מ-11 מדינות. תחרויות השחייה נערכו במפרץ נאו פלירון ליד אתונה. השחיינים התלוננו על גלים גבוהים שהקשו על השחייה, ושחיינים לא מעטים הפסיקו את שחייתם בשל כך. הנרי טיילור (בריטניה בריטניה) היה לשחיין המצטיין במשחקים לאחר שזכה ב-3 מדליות, אחת מכל סוג. מדיה וקבצים בנושא שחייה באולימפיאדת אתונה בוויקישיתוף שחייה באולימפיאדת אתונה (1906), באתר סימוכין ספורט אולימפי
Quantum Conundrum

Quantum Conundrum הוא משחק יריות בגוף ראשון, שפותח על ידי Airtight Games, והופץ על ידי Square Enix‏. המשחק עוצב על ידי קים סוויפט, מעצבת לשעבר בחברת Valve, שהנהיגה את עיצוב המשחק Portal בעברה. המשחק הופץ ל-Microsoft Windows ומוצע למכירה באמצעות שירות סטים החל מה-21 ביוני 2012. בנוסף, המשחק צפוי להשתחרר לקונסולת ה-PlayStation 3, ולקונסולת ה-Xbox 360 ב-21 ביולי 2012. העלילה עוקבת אחרי ילד בן 12, הגיבור הראשי במשחק. יום אחד, הילד מבקר במעבדה שנמצאת באחוזה ששייכת לדודו, מדען ששמו פרופסור פיץ קוואדורנגל. זמן קצר לאחר ביקורו, פיצוץ מתרחש לאחר ניסוי כושל, שגורם לדודו להיעלם. הילד מגלה כפפה מיוחדת, אשר באפשרותה לשנות ממדים. הוא מחליט להשתמש בכפפה על-מנת לגלות מה קרה לדודו. Quagntum Conundrum הוא משחק פאזלים (חידות) מגוף ראשון, שבאמצעות פתירת חידות ואתגרים ניתן להתקדם במשחק ובעלילה. באמצעות לחיצת כפתור, השחקן יכול לשנות לאחד מארבעת הממדים במשחק, כאשר כל מימד הופך את המשחק לשונה. מימד אחד באפשרותו להאט את הזמן, מימד אחר באפשרותו להפוך את כל האובייקטים שבסביבה לקלים, באמצעות המימד השלישי ניתן להפוך את כל האובייקטים שבסביבה לכבדים, ובאמצעות המימד הרביעי ניתן להפוך את כוח המשיכה. עם ההתקדמות בעלילת המשחק, החידות נהפכות לקשות יותר, ואף דורשות מהירות מלבד לחשיבה. אתר האינטרנט הרשמי של Quantum Conundrum Quantum Conundrum, באתר PCGamingWiki (באנגלית) Square’s E3 2012 line-up is heavy on core and iOS titles. מהאתר VG247. נכתב בתאריך: 30 במאי 2012. Quantum Conundrum gets PSN, XBLA release date. מהאתר EuroGamer. נכתב בתאריך: 21 ביוני 2012. Square announces Quantum Conundrum. מהאתר EuroGamer. נכתב בתאריך: 25 באוגוסט 2011. PAX 2011: Quantum Conundrum Exclusive Preview - First Look. מהאתר GameSpot. נכתב בתאריך: 25 באוגוסט 2011.
תורשתיות

תורשתיות באוכלוסייה היא השונות הנצפית בין פרטים הנגרמת מהבדלים גנטיים. גורמים גנטיים, סביבתיים ואקראיים עשויים לתרום לשונות בין פרטים בתכונות הנצפות (פנוטיפים). תורשתיות היא אפוא הניתוח של התרומה היחסית של הגורמים הגנטיים והלא גנטיים לשונות הפנוטיפית באוכלוסייה. לדוגמה אנשים מסוימים גבוהים יותר מאחרים באוכלוסייה, והתורשתיות מנסה לנתח עד כמה הגנטיקה משפיעה על הגובה באוכלוסייה. פנוטיפ מסוים ניתן להעריך כסכום של השפעות גנטיות וסביבתיות: פנוטיפ(P) = גנוטיפ(G) + סביבה(E). השונות בתכונה – Var (P) – היא הסכום של ההשפעות: V a r ( P ) = V a r ( G ) + V a r ( E ) + 2 C o v ( G , E ) {\displaystyle Var(P)=Var(G)+Var(E)+2Cov(G,E)} בניסוי מבוקר ניתן לשלוט ב-Cov(G,E) כך שיהיה שווה ל-0. במקרה כזה מוגדרת התורשתיות באופן הבא: H 2 = V a r ( G ) V a r ( P ) {\displaystyle H^{2}={\frac {Var(G)}{Var(P)}}} H2 היא תורשתיות במובן הרחב. היא מאפיינת את כל התרומות הגנטיות לשונות הפנוטיפית באוכלוסייה כולל יחסים אדיטיביים, דומיננטיים, אפיסטטים (אינטראקציות של גנים שונים) ואפקטים אימהיים. לעיתים מתייחסים באופן נפרד לגורמים אלו. דוגמה לכך היא התייחסות לשונות אדיטיבית (אללית) בלבד, ואז ניתן לדבר על תורשתיות במובן הצר המוגדרת כך: h 2 = V a r ( A ) V a r ( P ) {\displaystyle h^{2}={\frac {Var(A)}{Var(P)}}} תורשה תורשה מול סביבה מודלים של תורשה, סביבה והתפתחות תורשתיות, באתר אנציקלופדיה בריטניקה (באנגלית) Wray, N. & Visscher, P. (2008) Estimating Trait Heritability. Nature Education 1(1)
אגר (פירושונים)

האם התכוונתם ל... אגר – סוכר המופק מאצות. אגר (עיר) – עיר בצפון הונגריה אגר (Eger) - שמה הגרמני של העיר חב (Cheb) בחבל הסודטים, כיום בצפון-מערב צ'כיה שם משפחה ממקור גרמני (Eger) אישים: דניאל אגר – כדורגלן דני דניס אגר – רבה רפורמית אמריקנית מירון אגר – מוזיקאי ישראלי סמנתה אגר – שחקנית אנגלייה אוגר (פירושונים)
בני משה

האם התכוונתם ל... בני משה (אגודה ציונית) – אגודה ציונית שהוקמה במתכונת דומה לארגון הבונים החופשיים בני משה שמעבר לסמבטיון – אגדה על צאצאי משה שהוגלו לאחר חורבן ממלכת ישראל אל מעבר לנהר הסמבטיון בני משה (מתגיירים) ("יהודי האינקה") – קבוצת מתגיירים אינדיאנים מפרו
מייק מיטשל

מייקל אנתוני "מייק" מיטשל (אנגלית: Michael Anthony "Mike" Mitchell;‏ 1 בינואר 1956 - 9 ביוני 2011) היה כדורסלן אמריקאי ששיחק בליגת ה-NBA במשך 11 עונות, בין 1978 ל-1990. מיצ'ל נולד באטלנטה ושיחק באוניברסיטת אובורן. בשנת 1978 הוא נבחר בדראפט על ידי קליבלנד קאבלירס, אך שיחק במשך רוב הקריירה בשורות סן אנטוניו ספרס. במהלך קריירת ה-NBA שלו השיג ממוצעים של 19.8 נקודות, 5.6 ריבאונדים ו-1.3 אסיסטים למשחק. אחוזי הקליעה שלו מהשדה היו 49.3% ואחוזי הקליעה מקו העונשין 79.9%. מיצ'ל שיחק במשחק האולסטאר בעונת 1980/1981, והיה הקלע המוביל של סן אנטוניו בעונת 1984/1985, במהלכה קלע 22.2 נקודות בממוצע למשחק. בסך הכל קלע מיצ'ל 9,799 נקודות במדי סן אנטוניו. משנת 1988, למעט תקופה קצרה בה חזר לסן אנטוניו בפלייאוף של 1990, שיחק מיצ'ל במספר קבוצות באירופה, בהן ברשיה, נאפולי ופלקנסטרו רג'אנה. מייק מיצ'ל שיחק גם במכבי תל אביב בעונת 1991–1992 וזכה עמה באליפות המדינה. מיצ'ל קלע 384 נקודות באותה עונה במסגרת גביע אירופה לאלופות בכדורסל. באותה עונה הגיעה מכבי תל אביב לרבע גמר הטורניר. בתום העונה חזר מיצ'ל לאיטליה, שם שיחק מספר עונות נוספות עד שפרש מכדורסל בגיל 46. לאחר פרישתו ממשחק עבד מיצ'ל כיועץ לנוער בסיכון בסן אנטוניו. בגיל 55 נפטר מייק מיצ'ל ממחלת הסרטן. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA מייק מיטשל, באתר "Find a Grave" (באנגלית)
ויקטוריה קושל

ויקטוריה קושל (גם ויקה; נולדה ב-14 באפריל 1991) היא מתעמלת אמנותית ישראלית וחברת נבחרת ישראל בהתעמלות אמנותית. קושל גדלה בפתח תקווה ומתגוררת כיום בחיפה. באליפות ישראל בהתעמלות אמנותית שנערכה בשנת 2010, זכתה במקום הראשון בתרגיל עם חבל. באליפות העולם שנערכה במוסקבה בספטמבר 2010 זכתה, כשהייתה המחליפה, יחד עם חברותיה לנבחרת ישראל בהתעמלות אמנותית בהישג שיא בקרב רב כאשר דורגה במקום רביעי. באליפות העולם שנערכה במונפלייה בצרפת בספטמבר 2011 זכתה הנבחרת בהישג השיא שלה כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. לעומת זאת אכזבה הנבחרת בתחרות הקרב-רב כאשר ביצעה מספר טעויות בתרגיל הכדורים, בו דורגה במקום 14 בלבד, ונדחקה למקום העשירי בסיכום שני התרגילים. בכך החמיצה את השלב הראשון בהשגת הקריטריון הנדרש להשתתפות באולימפיאדת לונדון (2012), אולם בתחרות קדם-אולימפית שהתקיימה ב-17 בינואר 2012 זכתה עם הנבחרת במקום השלישי בתחרות, ובמדליית כסף בגמר הקרב רב והעפילה לאולימפיאדה. מדיה וקבצים בנושא ויקטוריה קושל בוויקישיתוף ויקטוריה קושל, באתר הוועד האולימפי הבין-לאומי ויקטוריה קושל, באתר olympedia.org ויקטוריה קושל, באתר התאחדות ההתעמלות הבין-לאומית ויקטוריה קושל, באתר הוועד האולימפי בישראל ויקטוריה קושל, באתר וואלה, 30 בינואר 2012 ynet ספורט, הצגה ראשונה, באתר ynet, 20 במרץ 2012 ויקטוריה קושל, באתר בית הספר להתעמלות אומנותית RhythmicNG! ישראל סיימה במקום עשירי, לא העפילה ללונדון, באתר הוועד האולימפי בישראל אורן אהרוני, התעמלות: הנבחרת הבטיחה את מקומה בלונדון, באתר ynet, 17 בינואר 2012 ריתמיקה: מקום שני לנבחרת ישראל, באתר nrg‏, 18 בינואר 2012
וורפאת'

וורפאת' (באנגלית: Warpath) הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת New Mutants #16 מיוני 1984, ונוצרה על ידי הכותב כריס קלרמונט והמאייר סאל בוסימה. וורפאת' הוא האלטר אגו של ג'יימס ג'ונתן פראודסטאר, אינדיאני יליד אמריקה משבט האפאצ'י ואחיו הצעיר של ג'ון פראודסטאר, שהיה ידוע בכינויו "ת'אנדרבירד". לג'יימס יש יכולות על-אנושיות כגון כוח, מהירות, סיבולת, רפלקסים וחושים מוגברים כמו לאחיו הבכור, אם כי רמות הכוח שלו גבוהות יותר. בתחילה, ג'יימס האשים את קבוצת האקס-מן במות אחיו והצטרף לקבוצת ההליונס כדי להשיג נקמה. מאוחר יותר הוא שקל מחדש את בחירתו והפך לחבר מייסד של קבוצת אקס פורס המיליטנטית. את דמותו של וורפאת' בסרט הלייב אקשן "אקס-מן: העתיד שהיה" מגלם השחקן בובו סטיוארט. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
צ'יימבר

צ'יימבר (באנגלית: Chamber) הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת Generation X #1 מנובמבר 1994, ונוצרה על ידי הכותב סקוט לובדל והמאייר כריס באצ'לו. צ'יימבר הוא האלטר אגו של ג'ונותון "ג'ונו" אוון סטארסמור, מוטאנט בריטי המסוגל לייצר פרצי אנרגיה מהחזה. לאחר אירועי "בית אם" הוא איבד את כוחותיו, ומאז הוא משתמש בטכנולוגיה כדי לייצר אנרגיה יונית. ג'ונותון היה חבר בקבוצת Generation X. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
מג'יק (קומיקס)

מג'יק (באנגלית: Magik) היא דמות בדיונית של גיבורת על המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Giant-Size X-Men #1 ממאי 1975 ונוצרה על ידי הכותב כריס קלרמונט והמאייר דייב קוקראם. מג'יק היא האלטר אגו של איליאנה ניקולייבנה רספוטינה, אחותם הצעירה של פיוטר רספוטין, שידוע בכינויו קולוסוס, ומיקאיל רספוטין. איליאנה אינה מוטאנטית כמו אחיה, אלא בעלת יכולות קסם וכן יכולת טלפורטציה בין-ממדית. היא נולדה בקולקטיביזציה ליד ימת באיקל, סיביר ורכשה את מיומנותה בעזרתה של סטורם ממימד אחר. היא הצטרפה לקבוצת המוטנטים החדשים, ואופיה השתנה מילדותי לרציני וקודר. במהלך אירועי "אוונג'רס נגד אקס-מן", איליאנה נעשתה מארחת כוח הפניקס לצד אחיה, אמה פרוסט, נאמור וסייקלופס, ששאב ממנה אותו ולבסוף מכל האחרים. כאשר הופ סאמרס ומכשפת השני השמידו את כוח הפניקס, איליאנה נמלטה מהרשויות לצד סייקלופס, פרוסט ומגנטו, ולבסוף הצטרפה לצוות ההכחדה של סייקלופס ולמהפכת המוטאנטים. בניגוד לשאר חמשת הפניקסים, כוח הפניקס העצים את כוחותיה, ואף אפשר לה להתמודד מול דורמאמו עצמו. את דמותה של מג'יק בסרט הלייב אקשן "המוטנטים החדשים" מגלמת השחקנית אניה טיילור-ג'וי. מדיה וקבצים בנושא מג'יק בוויקישיתוף דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
אם (קומיקס)

אם (באנגלית: M) היא דמות בדיונית של גיבורת על המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Uncanny X-Men #316 מספטמבר 1994 ונוצרה על ידי הכותב סקוט לובדל והמאייר כריס באצ'לו. אם היא האלטר אגו של מונט איבט קלאריס מריה תרזה סנט קרוז, מוטאנטית מוסלמית שנולדה בסרייבו, בוסניה עם מגוון יכולות על-אנושיות, ביניהן כוח פיזי מוגבר, טלפתיה, ריפוי עצמי ותעופה על-קולית. חברת הקבוצה Generation X לשעבר וכעת חברת אקס פקטור חקירות. דמותה מהווה דוגמה נדירה לגיבור-על מוסלמי בשוק הקומיקס האמריקאי. כך למשל, דמותה לקחה חלק בקשת סיפור משנת 2011 בכתיבתו של פיטר דייוויד, שעסקה באסלאמופוביה בתרבות האמריקנית המודרנית. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
וולפסביין

וולפסביין (באנגלית: Wolfsbane) היא דמות בדיונית של גיבורת על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Marvel Graphic Novel #4 מאוקטובר 1982 ונוצרה על ידי הכותב כריס קלרמונט והמאייר בוב מקלאוד. וולפסביין היא האלטר אגו של ריין סינקלר, מוטאנטית ממוצא סקוטי בעלת היכולת לשנות את צורתה לזאב דמוי אדם. בעבר הייתה חברה בקבוצת המוטנטים החדשים של שנות ה-80, וכן חברה בקבוצה הממשלתית אקס פקטור, אקסקליבר ואקס-מן החדשים. בנוסף, היא הייתה חברה בקבוצת אקס-פורס עד שהצטרפה לגלגולה הנוכחי של קבוצת אקס-פקטור חקירות עד לפירוקה. וולפסביין היא הדמות היחידה שהייתה חברה בשש קבוצות אקס שונות. את דמותה של וולפסביין בסרט הלייב אקשן "המוטנטים החדשים" מגלמת השחקנית מייזי ויליאמס. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
סטפן אנדרסן

סְטֶפָן מַאִיגוֹ אַנְדֶרְסֵן (נולד ב-26 בנובמבר 1981) הוא כדורגלן דני המשחק בעמדת השוער בקבוצת פ.צ. קופנהגן. בעבר שיחק בנבחרת דנמרק ורשם במדיה שלושים הופעות. אנדרסן החל את דרכו בקבוצת הנוער של מועדון הכדורגל ברונדבי בעודו נער. אנדרסן לא שיחק זמן רב במשחקי הקבוצה ובחורף 1999 עבר לקבוצת הנוער של מועדון הכדורגל וידוברה IF. בקבוצת וידוברה IF, שיחק אנדרסן את משחקו המקצועי הראשון בחייו ונחשב לאחד משחקניה הטובים [דרוש מקור]. ב-2002 חתם אנדרסן בקבוצת אקדמיסק בולדקלאב. ביוני 2004 רכש המועדון האנגלי צ'רלטון את'לטיק, את כרטיסו של אנדרסן ב-8 מיליון כתר דני מאקדמיסק בולדקלאב. בעונתו הראשונה במועדון, שיחק אנדרסן שני משחקים בלבד. בעונה הבאה, בגלל פציעתו של השוער הראשי של הקבוצה, דין קיילי, אנדרסן לקח חלק במשחקיה הראשונים של הקבוצה בעונה זו. בסך הכל שיחק אנדרסן בצ'רלטון 17 משחקים בלבד. בנובמבר 2006 חזר אנדרסן לברונדבי, מועדון נעוריו. העברתו מצ'רלטון את'לטיק לברונדבי התרחשה בחלון ההעברות של ינואר 2007. ב-2008 זכה אנדרסן עם ברונדבי בגביע הדני, וזכה בתואר "השוער המצטיין" של ליגת העל הדנית. ב-2011 רכש המועדון הצרפתי אוויאן, את כרטיסו של אנדרסן מברונדבי בסכום מצטבר של 2 מיליון כתר דני. בשנת 2013 עבר לשחק בקבוצת ריאל בטיס ובשנת 2014 הושאל לקבוצת גו אהד איגלס. ב-19 במאי 2014 חזר לדנמרק, וחתם לשלוש שנים בפ.צ. קופנהגן. לאנדרסן 5 משחקים בנבחרת דנמרק עד גיל 20 ו-21 משחקים בנבחרת דנמרק עד גיל 21. במרץ 2004 ערך את הופעת הבכורה שלו בנבחרת דנמרק הבוגרת, במשחק ידידות מול נבחרת ספרד. משחקו השני של אנדרסן בנבחרת היה בספטמבר 2008. כמו כן, אנדרסן שיחק מספר משחקים במוקדמות מונדיאל 2010. כמו כן, החליף אנדרסן את תומאס סורנסן, שוערה הראשי של נבחרת דנמרק במשחקי יורו 2012, כיוון שסורנסן היה פצוע. מדיה וקבצים בנושא סטפן אנדרסן בוויקישיתוף סטפן אנדרסן, באתר Transfermarkt סטפן אנדרסן, באתר Soccerway סטפן אנדרסן, באתר BDFutbol סטפן אנדרסן, באתר WorldFootball.net סטפן אנדרסן, באתר National Football Teams סטפן אנדרסן, באתר FootballDatabase.eu פרופיל השחקן באתר הרשמי של נבחרת דנמרק
מיר

האם התכוונתם ל... תחנת החלל מיר – תחנת חלל רוסית מיר (עיירה) – עיירה בבלארוס ישיבת מיר – ישיבה חרדית - ליטאית, שנוסדה בעיירה מיר ושוכנת כיום בירושלים טירת מיר – טירה בבלארוס, ליד העיירה מיר, ואתר מורשת עולמית של אונסק"ו אל מיר – כפר ערבי קטן מדרום לירקון ובסמוך למקורות הנחל, שחרב במהלך מלחמת העצמאות מיר – תואר אסלאמי באיראן, אפגניסטן והודו - ראו אמיר מיר (מערכת תשלומים) – מערכת תשלומים לאומית שהוקמה על ידי הבנק המרכזי ברוסיה Mir – תוכנת שרת תצוגה למחשב ללינוקס, המפותחת על ידי חברת קנוניקל ראפה מיר – כדורגלן ספרדי מר מאיר
רמר

האם התכוונתם ל... אברהם רמר – מרבני הציונות הדתית אוטו רמר – קצין גרמני בוורמאכט אולה רמר – אסטרונום דני, על שמו מעלות רמר רימר